हूण राजवंश

इतिहास

पांचवी शताब्दी के मध्य में, 450 इसवी के लगभग,हूण गांधार इलाके  के शासक  थे जैन ग्रन्थ कुवयमाल के अनुसार तोरमाण चंद्रभागा नदी के किनारे स्थित पवैय्या नगरी से भारत पर शासन करता था।यह पवैय्या नगरी ग्वालियर के पास स्थित थी।
तोरमाण के बाद उसका पुत्र मिहिरकुल हूणों का राजा बना। मिहिरकुल तोरमाण के सभी विजय अभियानों हमेशा उसके साथ रहता था। उसके शासन काल के पंद्रहवे वर्ष का एक अभिलेख ग्वालियर एक सूर्य मंदिर से प्राप्त हुआ हैं। शिलालेख में मिहिरकुल के छठी शताब्दी के प्रथम भाग में सूर्य मन्दिर के निर्माण का उल्लेख है।इस प्रकार हूणों ने मालवा इलाके  में अपनी स्थति मज़बूत कर ली थी। यशोधर्मन से हारने के बाद मिहिरकुल हुण ने कश्मीर को अपनी राजधानी बनाया। 
6वीं शता. ईस्वी में मालवा के पराक्रमी शासक यशोधर्मन् ने मिहिरकुल को बुरी तरह पराजित किया। मंदसोर से प्राप्त उसके अभिलेख में इस पराजय का विवरण प्रस्तुत किया गया है, जो इस प्रकार है-जिसने भगवान शिव के सिवाय अन्य किसी के सामने मस्तक नहीं झुकाया था, जिसकी भुजाओं से आलिंगित होने के कारण हिमालय व्यर्थ ही दुर्गम होने का अभिमान करता था, ऐसे मिहिरकुल के मस्तक को अपने बाहुबल से यशोधर्मन ने नीचे झुकाकर उसे पीङित कर दिया तथा उसके बालों की जूट में लगे पुष्पों द्वारा अपने दोनों पैरों की पूजा करायी
यशोधर्मन से हारने के बाद मिहिरकुल को अपना शीश झुकना पड़ा था।
मंदसोर अभिलेख के अनुसार यशोधर्मन से युद्ध होने से पूर्व उसने भगवान स्थाणु (शिव) के अलावा किसी अन्य के सामने अपना सर नहीं झुकाया था। मिहिरकुल ने ग्वालियर अभिलेख में भी खुद को शिव भक्त कहा हैं। मिहिरकुल के सिक्कों पर जयतु वृष लिखा हैं जिसका अर्थ हैं- जय नंदी। वृष शिव कि सवारी हैं जिसका मिथकीय नाम नंदी हैं। कास्मोस इन्दिकप्लेस्तेस नामक एक यूनानी ने मिहिरकुल के समय भारत की यात्रा की थी, उसने “क्रिस्टचिँन टोपोग्राफी” नामक अपने ग्रन्थ में लिखा हैं की हूण भारत के उत्तरी पहाड़ी इलाको में रहते हैं। उनका राजा मिहिरकुल एक विशाल घुड़सवार सेना और कम से कम दो हज़ार हाथियों के साथ चलता हैं,वह भारत का स्वामी हैं। मिहिरकुल के लगभग सौ वर्ष बाद चीनी बौद्ध तीर्थ यात्री हेन् सांग 629 इसवी में भारत आया। वह अपने ग्रन्थ “सी-यू-की” में लिखता हैं की सैंकडो वर्ष पहले  मिहिरकुल नाम का राजा हुआ करता था जो कश्मीर पर  राज करता था । वह कहता हैं कि मिहिरकुल नैसर्गिक रूप से प्रतिभाशाली और बहादुर था।
हेन् सांग बताता हैं कि मिहिरकुल ने भारत में बौद्ध धर्म को बहुत भारी नुकसान पहुँचाया। वह कहता हैं कि एक बार मिहिरकुल ने बौद्ध भिक्षुओं से  बौद्ध धर्म के बारे में जानने कि इच्छा व्यक्त की। परन्तु बौद्ध भिक्षुओं ने उसका अपमान किया, उन्होंने उसके पास,किसी वरिष्ठ बौद्ध भिक्षु को भेजने की जगह एक सेवक को बौद्ध गुरु के रूप में  भेज दिया। मिहिरकुल को जब इस बात का पता चला तो वह गुस्से में आग-बबूला हो गया और उसने बौद्ध धर्म के विनाश कि राजाज्ञा जारी कर दी। उसने उत्तर भारत के  सभी बौद्ध बौद्ध मठो को तुडवा दिया और भिक्षुओं का कत्ले-आम करा दिया। हेन् सांग कि अनुसार मिहिरकुल ने उत्तर भारत से बौधों का नामो-निशान मिटा दिया।
गांधार क्षेत्र में मिहिरकुल के भाई के विद्रोह के कारण,उत्तर भारत का साम्राज्य उसके हाथ से निकल कर,उसके विद्रोही भाई के हाथ में चला गया। किन्तु वह शीघ्र ही कश्मीर का राजा बन बैठा। कल्हण ने बारहवी शताब्दी में “राजतरंगिणी” नामक ग्रन्थ में कश्मीर का इतिहास लिखा हैं। उसने मिहिरकुल का, एक शक्तिशाली विजेता के रूप में ,चित्रण किया हैं। वह कहता हैं कि मिहिरकुल काल का दूसरा नाम था, वह पहाड से गिरते है हुए हाथी कि चिंघाड से आनंदित होता था।
मिहिरकुल ही नहीं वरन सभी हूण शिव भक्त थे। हनोल ,जौनसार –बावर, उत्तराखंड में स्थित महादेव का महासू देवता मंदिर हूण स्थापत्य शैली का शानदार नमूना हैं। कहा जाता हैं कि इसे हूण भट ने बनवाया था। यहाँ यह उल्लेखनीय हैं कि भट का अर्थ योद्धा होता हैं।
हाडा लोगों के आधिपत्य के कारण ही कोटा-बूंदी इलाका हाडौती कहलाता हैं राजस्थान का यह हाडौती सम्भाग कभी हूण प्रदेश कहलाता था। आज भी इस इलाके में हूणों गोत्र के गुर्जरों  के अनेक गांव हैं। यहाँ यह उल्लेखनीय है कि प्रसिद्ध इतिहासकार वी. ए. स्मिथ, विलियम क्रुक आदि ने गुर्जरों को श्वेत हूणों से सम्बंधित माना हैं। इतिहासकार कैम्पबेल और डी. आर. भंडारकर गुर्जरों की उत्त्पत्ति श्वेत हूणों की खज़र शाखा से मानते हैं।  बूंदी इलाके  में रामेश्वर महादेव, भीमलत और झर महादेव हूणों के बनवाये प्रसिद्ध शिव मंदिर हैं। बिजोलिया, चित्तोरगढ़ के समीप स्थित मैनाल कभी हूण राजा अन्गत्सी की राजधानी थी, जहा हूणों ने तिलस्वा महादेव का मंदिर बनवाया था। यह मंदिर आज भी पर्यटकों और श्रद्धालुओं को अपनी ओर आकर्षित करता हैं। कर्नल टाड़ के अनुसार बडोली, कोटा में स्थित सुप्रसिद्ध शिव मंदिर पंवार/परमार वंश के हूणराज ने बनवाया था।
इस प्रकार हम देखते हैं की हूण और उनका नेता मिहिरकुल भारत में बौद्ध धर्म के अवसान और शैव धर्म के विकास से प्रत्यक्ष रूप से जुड़े हैं। शिवरात्रि के दिन शिव भक्त सम्राट मिहिर कुल  को भी याद किया जाना चाहिये।

प्रतिहार की हूण विरासत

गुर्जर प्रतिहारों का उदय ठीक हूण साम्राज्य के समाप्त होने पर होता है। इतिहासकार वी ए. स्मिथ1, विलियम क्रुक2 एवं रुडोल्फ होर्नले3 गुर्जर प्रतिहारो को हूणों से सम्बंधित मानते हैं| स्मिथ कहते हैं की इस सम्बन्ध में सिक्को पर आधारित प्रमाण बहुत अधिक प्रबल हैं। वे कहते हैं कि हूणों तथा भीनमाल के गुर्जरों, दोनों ने ही सासानी पद्धति के के सिक्के चलाये|होर्नले गुर्जर-प्रतिहारो को ‘तोमर’ मानते हैं तथा पेहोवा अभिलेख के आधार पर उन्हें जावुला ‘तोरमाण हूण’ का वंशज बताते हैं। पांचवी शताब्दी के लगभग उत्तर भारत को विजय करने वाले हूण ईरानी ज़ुर्थुस्थ धर्म और संस्कृति से प्रभावित थे। वो सूर्य और अग्नि के उपासक थे जिन्हें वो क्रमश मिहिर और अतर कहते थे| वो वराह की सौर (मिहिर) देवता के रूप में उपासना करते थे।  हरमन गोएत्ज़  इस देवता को मात्र वराह न कहकर वराहमिहिर कहते हैं। मुख्य तर्क यह हैं कि हूण और प्रतिहारो के इतिहास में बहुत सी समान्तर धार्मिक एवं सांस्कृतिक परम्पराए हैं, जोकि उनकी मूलभूत एकता का प्रमाण हैं। कई मायनो में गुर्जर प्रतिहारो का इतिहास उनकी हूण विरासत को सजोये हुए हैं| गुर्जर प्रतिहार वंश की उत्पत्ति हूणों से हुई थी तथा उन्होंने हूणों की विरासत को आगे बढाया इस बात के बहुत से प्रमाण हैं। सबसे पहले हम हूणों के सौर देवता वराह की गुर्जर प्रतिहारो द्वारा उपासना के विषय में जानते है।।

वराह उपासक

भारत में वराह पूजा की शुरुआत मालवा और ग्वालियर इलाके में लगभग 500 ई. में उस समय हुई। जब हूणों ने यहाँ प्रवेश किया। यही पर हमें हूणों के प्रारभिक सिक्के और अभिलेख मिलते हैं। भारत में हूण शक्ति को स्थापित करने वाले उनके नेता तोरमाण के शासनकाल में इसी इलाके के एरण, जिला सागर, मध्य प्रदेश में वराह की विशालकाय मूर्ति स्थापित कराई थी।जोकि भारत में प्राप्त सबसे पहली वराह मूर्ति हैं| तोरमाण के शासन काल के प्रथम वर्ष का अभिलेख इसी मूर्ति से मिला हैं। जोकि इस बात का प्रमाण हैं कि हूण और उनका नेता तोरमाण भारत प्रवेश के समय से ही वाराह के उपासक थे।
पांचवी शातब्दी के अंत में भारत में प्रवेश करने वाले श्वेत हूण ईरानी ज़ुर्थुस्थ धर्म से प्रभावित थे। भारत में प्रवेश के समय हूण वराह की सौर देवता के रूप में उपासना करते थे। इतिहासकार हरमन गोएत्ज़ इस देवता  को वराहमिहिर कहते हैं। गोएत्ज़ कहते हैं, क्योकि हूण मिहिर ‘सूर्य’ उपासक थे, इसलिए वाराह उनके लिए सूर्य के किसी आयाम का प्रतिनिधित्व करता था।  

हूणों के उपनाम ‘वराह’ का गुर्जर प्रतिहारो द्वारा प्रयोग की परंपरा

गुर्जर-प्रतिहारो द्वारा हूणों के उपनाम ‘वराह’ का प्रयोग एक अन्य परंपरा हैं जो उनके हूण सम्बंध की तरफ एक स्पष्ट संकेत हैं। वराह जंगली सूअर को कहते हैं। पांचवी शताब्दी में मध्य एशियाई हूणों की एक शाखा ने ज़हां यूरोप पर आक्रमण किया. वही अन्य शाखा ने ईरान को पराजित कर भारत में प्रवेश किया। यूरोप में वाराह को हूणों का पर्याय माना जाता हैं। यूरोप में वराह को हूणों की शक्ति और साहस का प्रतीक समझा जाता हैं। रोमानिया और हंगरी में वाराह की विशालकाय प्रजाति को आज भी “अटीला” पुकारते हैं। “अटीला” (434-455 ई.) हूणों के उस दल का नेता था,जिसने पांचवी शताब्दी में रोमन साम्राज्य को पराजित कर यूरोप में तहलका मचा दिया था।  यूरोप के बोहेमिया देश में हूणों से सम्बंधित एक प्राचीन राजपरिवार का नाम ‘बोयर’ हैं। 
  ‘बोयर’ का अर्थ हैं वराह जैसा आदमी। 
तबारी ने श्वेत हूणों और तुर्कों के बीच हुए युद्ध का वर्णन किया हैं। तबारी के अनुसार श्वेत हूणों के अंतिम शासक का नाम वराज था। गफुरोव का मानना हैं कि ‘वराज़’ पूर्वी ईरान के शासको की उपाधि थी। मेस्सोन ने ‘वराज’ का अनुवाद ईरानी भाषा में ‘जंगली सूअर’ किया हैं। 
भारत मे भी हूणों के लिए वराह शब्द का प्रयोग हुआ हैं|अलबरूनी ने काबुल के तुर्क शाही वंश का संस्थापक बर्हतेकिन को बताया हैं।  बर्हतेकिन बराह तेगिन का अरबी रूपांतरण प्रतीत होता हैं| छठी शताब्दी में भारत आये चीनी यात्री सुंग युन के के विवरण के आधार पर पर कहा जा सकता हैं कि तेगिन हूणों की एक उपाधि थी, तथा भारतीय सन्दर्भ में ‘तेगिन’ उपाधि पहले श्वेत हूण शासक ने धारण की थी। यह उपाधि हूण उपशासक द्वारा धारण की जाती थी जोकि प्रायः हूण शासक का भाई या पुत्र होता था। बराह हूण शासक का नाम हैं या उपाधि कहना मुश्किल हैं। किन्तु भारत में हूणों शासक के लिए बराह नाम के प्रयोग का यह एक उदहारण हैं।
काबुल में तुर्क शाही वंश के संस्थापक बराह तेगिन के बाद भारत में गुर्जर-प्रतिहार सम्राटो को वराह कहा गया हैं। गुर्जर-प्रतिहार सम्राट भोज की उपाधि “वराह” थी। भोज महान के “वराह” चित्र वाले चांदी के सिक्के प्राप्त हुए हैं, जिन पर वराह चित्र के साथ आदि वराह अंकित हैं। अरबी  यात्री अल मसूदी (916 ई.) ने ‘मुरुज-उल-ज़हब’ नामक ग्रन्थ में  गुर्जर-प्रतिहार सम्राटों को “बौरा” यानि “वराह” कहा हैं अतः वराह हूणों की भाति गुर्जर-प्रतिहारो का भी उपनाम था। अरबी इतिहासकारों द्वारा गुर्जर-प्रतिहारो के लिए प्रयुक्त ‘बौरा’ तथा बोहेमिया मे हूण राजपरिवार के लिए प्रयुक्त बोयर में भी एक साम्यता हैं।

मिहिर उपाधी की परंपरा

हूण सम्राट मिहिर कुल, गुर्जर-प्रतिहार सम्राट मिहिर भोज और आधुनिक गुर्जरों द्वारा मिहिर उपाधि का प्रयोग एक और इनके बीच की सांझी परंपरा हैं जोकि इन सबकी मूल भूत एकता का प्रमाण हैं। मिहिर ईरानी शब्द हैं जोकि सूर्य का पर्यायवाची हैं।  हूण ‘मिहिर’ के उपासक थे| हूणों की उपाधि ‘मिहिर’थी। हूण सम्राट मिहिर कुल (502-542 ई.) का वास्तविक नाम गुल था तथा मिहिर उसकी उपाधि थी। कास्मोस इंडिकोप्लेस्टस ने तत्कालीन ‘क्रिस्चन टोपोग्राफी’ नामक ग्रन्थ में उसे ‘गोल्लस’ लिखा गया हैं। अतः उसे मिहिर गुल कहा जाना अधिक उचित हैं।  कंधार क्षेत्र के ‘उरुजगन’ नामक स्थान से प्राप्त एक शिलालेख पर मिहिरकुल हूण को सिर्फ ‘मिहिर’ लिखा गया हैं। 
गुर्जर-प्रतिहार सम्राट भोज महान (836- 885 ई.) की सागरताल एवं ग्वालियर अभिलेखों से ज्ञात होता हैं कि उसने ने ‘मिहिर’ उपाधि भी धारण की थी।  इसलिए उसे आधुनिक इतिहासकार मिहिर भोज कहते हैं, अन्यथा सामान्य तौर पर उसे सिर्फ भोज कहा गया हैं।
‘मिहिर’ आज भी राजस्थान और पंजाब में गुर्जरों सम्मानसूचक उपाधि हैं। गुर्जरों ने मिहिर उपाधि अपने हूण पूर्वजों से विरासत में प्राप्त की हैं।

हूण शासको के पारावारिक नाम ‘अलखान’ का नवी शताब्दी के गुर्जर शासको द्वारा धारण करना

गुर्जर प्रतिहारो की हूण विरासत का एक अन्य प्रमाण हूण शासको के पारावारिक नाम ‘अलखान’ का नवी शताब्दी के गुर्जर शासको द्वारा धारण करना हैं। राजतरंगिणी के अनुसार पंजाब के शासक ‘अलखान’ गुर्जर का युद्ध कश्मीर के राजा शंकर वर्मन (883- 902 ई.) के साथ हुआ था। यह अलखान गुर्जर कन्नौज के गुर्जर प्रतिहार साम्राज्य का मित्र अथवा सामंत था। खिंगिल, तोरमाण, मिहिरकुल, आदि हूण शासको के सिक्को पर बाख्त्री भाषा ‘अलकोन्नो’ अंकित है।  हरमट के अनुसार इसे ‘अलखान’ पढ़ा जाना चाहिए। अलार्म के अनुसार ‘अलखान’ इन हूण शासको की क्लेन का नाम हैं।  बिवर के अनुसार मिहिरकुल का उतराधिकारी  'अलखान’ था।  हरमट के अनुसार हूण के सिक्को पर बाख्त्री में ‘अलखान’ वही नाम हैं जोकि कल्हण की राजतरंगिणी में उल्लेखित गुर्जर राजा का हैं। हूण सम्राट मिहिरकुल की राजधानी ‘स्यालकोट’ तक्क देश आदि क्षेत्र अलखान गुर्जर के राज्य का अंग थे। ऐसा प्रतीत होता हैं कि भारत में हूण साम्राज्य के पतन के बाद भी पंजाब में इस परिवार की शक्ति बची रही तथा वहां का शासक अलखान गुर्जर तोरमाण और मिहिरकुल के परिवार से सम्बंधित था। इस प्रकार गुर्जर प्रतिहारो का अप्रत्यक्ष सम्बंध तोरमाण और मिहिरकुल के घराने से बना हुआ था।

हूण शाखा के वंश

हूणों के पतन के बाद हूण साम्राज्य कई शाखाओं में बंट गया

चालूक्या वंश (हूण)

ये हूण मूल के गुर्जर थे। होर्नले के अनुसार मालवा में यशोधर्मण से 528 ई. में हारने के  के पश्चात हूणों का एक दल नर्मदा नदी पार कर दक्कन चल गया, कालांतर में इन्होने ही वातापी के चालुक्य वंश कि स्थापना की।
गुर्जर-प्रतिहारो की तरह ही चालुक्यो का शाही निशान भी वाराह था। उनके सिक्को पर भी वाराह अंकित रहता था। इन सिक्को को वाराह के नाम से पुकारा जाता था। चालुक्यो ने “हूण” नाम के सिक्के भी चलवाए।  
बाद में उत्तर की एक और शाखा ने आधुनिक गुजरात में गुर्जर या गुर्जर मंडल या गुर्जरत्रा नाम का एक राज्य स्थापित किया। चालूक्या वंश अभी भी महाराष्ट्र के डोरे गुर्जर और उत्तर प्रदेश के बरेली जिले के गुर्जर के बीच पाया जाता है।
वी. ए. स्मिथ ने वातापी के चालुक्यो को गुर्जर माना हैं।  होर्नले ने इन्हें हूण मूल का गुर्जर बताया हैं।

चावडा/चपराणा वंश (हूण)

चाप, चावडा, छावडा,चप, चपराणा, चपोत्कट, चावडी, छावडी गुजरात का एक प्राचीन राजवंश था। इसका कालखण्ड ६९० से ९४२ ईस्वी के मध्य था। चापो को संस्कृत के शब्द चापोतकट के नाम से भी जाना जाता है। चाप शब्द संस्कृत का है जिसका अर्थ धनुष होता है।हूणों का वो हिस्सा जो धनुष के साथ जंग किया करता था उसे भारतीय राजाओ द्वारा चापोतकट कहा गया। उन धनुषधारी सैनिको ने बाद मे एक भारत का महान राजवंश खड़ा किया जिसे चाप/चावडा/चपोत्कट राजवंश कहा गया।  गुर्जरो मे 'चपराणा" गोत्र है जो चाप राजवंश के ही वंशज है चपराणा का अर्थ चाप(धनुष)+राणा(राजा)=धनुषधारी राजा निकलता है।इनके चलाए बाण अचूक कहे जाते और अपनी तीरअंदाजी के लिए पूरे विश्व मे मशूहर थे। इनके तीर दूर तक अचूक थे। ये घोटे पर खडे होकर ,पीछे मुडकर ,एक हाथ से या कहें कि हर प्रकार से तीर चलाने में सक्षम थे। गुर्जरो का चपराणा गोत्र "हूण' गुर्जरो की ही एक शाखा है। हूणो के सैनिको मे बडा हिस्सा तिरंदाजो का था जो चाप के हूण से सम्बन्ध को गहरा करता है।
हूणों को समकालीन दुनिया का सबसे अच्छा घुड़सवार और धनुर्धर माना जाता था।सातवीं शताब्दी में भीनमाल से गुर्जरदेश (आधुनिक राजस्थान) पर शासन करने वाले राजा व्याघ्रमुख गुर्जर चाप वंश के थे।। उसका सिक्का हुणो के सिक्कों की नकल है, इसलिए इसे वी.ए. स्मिथ द्वारा 'राजा व्याघ्रमुख चपराणा' के हुण सिक्के के रूप में कहा गया। मध्यप्रदेश के चंबल संभाग में चपराणा और हुण गुर्जर पाग-पटल भाई के रूप में जाने जाते हैं। वनराज चावड़ा, जिन्होंने अनिलवाड़ा शहर की स्थापना की थी, पंवार और पंवार हुण मूल के गुजराती थे, इस प्रकार चाप, चपराना, चावड़ा, चपोटक, छावडा, छावडी भी हुण मूल के हैं। होर्नले ने इन्हें हूण मूल का गुर्जर बताया हैं।
आठवी शताब्दी के आरम्भ में गुर्जर-प्रतिहार उज्जैन के शासक थे। नाग भट प्रथम ने उज्जैन में गुर्जरों के इस नवीन राजवंश की नीव रखी थी। संभवत इस समय गुर्जर प्रतिहार भीनमाल के चप/चावडा वंशीय गुर्जर के सामंत थे।
नक्षत्र विज्ञानी ब्रह्मगुप्त की पुस्तक ब्रह्मस्फुत सिधांत के अनुसार भीनमाल चाप वंश के व्याघ्रमुख का शासन था|51व्याघ्रमुख का एक सिक्का प्राप्त हुआ हैं, इस पर भी ‘सासानी’ईरानी ढंग की अग्निवेदिका उत्कीर्ण हैं| वी. ए स्मिथ ने इस सिक्के की पहचान श्वेत हूणों के सिक्के के रूप में की थी, तथा  इस विषय पर एक शोध पत्र लिखा जिसका शीर्षक हैं“व्हाइट हूण कोइन ऑफ़ व्याघ्रमुख ऑफ़ दी चप (गुर्जर) डायनेस्टी ऑफ़ भीनमाल”
 होर्नले ने इन्हें हूण मूल का गुर्जर बताया हैं। भीनमाल के रहने वाले ज्योत्षी ब्रह्मगुप्त ने शक संवत 550  (628 ई.) में अर्थात हेन सांग के वह आने के 13 वर्ष पूर्व ‘ब्रह्मस्फुट’ नामक ग्रन्थ लिखा जिसमे उसने वहाँ के राजा का नाम व्याघ्रमुख और उसके वंश का नाम चप (चपराणा, चापोत्कट, चावडा) बताया हैं।

हूण गुर्जरों के गाँवो का सर्वेक्षण

भारत में हूण आज भी गुर्जरों का एक प्रमुख गोत्र हैं जिसकी आबादी अनेक प्रदेशो में हैं। छठी शताब्दी के उतरार्ध में हूण साम्राज्य के पतन के बाद हूण गुर्जरों की उपस्थिति नवी-दसवी शताब्दी में पंजाब में प्रमाणित होती हैं। हूण सम्राट तोरमाण और उसके पुत्र मिहिरकुल (502-542) ई. के सिक्को पर उनके कुल का नाम ‘अलखान’ अंकित हैं। राजतरंगिणी के अनुसार पंजाब के शासक ‘अलखान’ गुर्जर का युद्ध कश्मीर के राजा शंकर वर्मन (883- 902 ई.) के साथ हुआ था।इतिहासकार हरमट के अनुसार हूणों के सिक्को पर बाख्त्री भाषा में उत्कीर्ण ‘अलखान’ वही नाम हैं जोकि कल्हण की राजतरंगिणी में उल्लेखित गुर्जर राजा का हैं। इतिहासकार अलार्म के अनुसार ‘अलखान’ हूण शासको की क्लेन / कुल का नाम हैं। इतिहासकार बिवर के अनुसार मिहिरकुल का उतराधिकारी ‘अलखान’ था। अतः भारत में हूण साम्राज्य के पतन के बाद भी पंजाब में तोरमाण और मिहिरकुल के परिवार की शक्ति अक्षुण बनी रही तथा नवी शताब्दी में पंजाब पर शासन करने वाला अलखान गुर्जर उनके ‘अलखान’ परिवार का वारिस था।
वर्तमान में उत्तराखंड राज्य के हरिद्वार जिले में लक्सर कस्बे के पास हूण गोत्र का चौगामा यानि चार गाँव का समूह हैं। कुआँ खेडा, मखयाली, रहीमपुर और भुर्ना गाँव इस ‘हूण’ चौगामे का हिस्सा हैं। इनके अतिरिक्त मंगलोर के पास बिझोली गाँव में हूण गुर्जर हैं। वास्तविकता में कुआ खेडा गाँव के एक हूण परिवार के पूर्वज बिझोली से आकर बसे थे। बिझोली गाँव में आज भी इस परिवार की पुश्तैनी ‘सती देवी’ के मंदिर हैं। कुआ खेडा का दूसरा परिवार कनखल स्थित प्राचीन मायापुरी नगरी से आया हैं। मायापुरी में भी इनके पूज्य सती मंदिर हैं। इनके अतिरिक्त उत्तराखंड के हरिद्वार जिले मे ही झबरेडा के पास हूण गुर्जरों का एक बड़ा गाँव हैं, जिसका नाम ‘लाठ्हरदेवा हूण’ हैं।
उत्तर प्रदेश के सहारनपुर जिले में सरसावा रेलवे स्टेशन के पास ‘अलीपुर-काजीपुर’ हूण गुर्जरों के गाँव हैं| मुज़फ्फरनगर जिले में पुरकाजी के पास शकरपुर और भदोलीगाँव  में हूण गोत्र के गुर्जर हैं|
उत्तर प्रदेश के हापुड़ और मेरठ जिले में हूण गोत्र के गुर्जरों का बाराह गांव हैं। बारहा  का अर्थ हैं-12 गाँव की खाप या समूह। गोहरा, मुदाफरा, औरंगाबाद, मुक्तेसरा, माधोपुर, पीरनगर, दतियाना, सालारपुर, सुकलमपुरा, मडैय्या, अट्टा और नवल इस' हूण खाप के गाँव हैं। इसमें पहले 11 गाँव हापुड़ जिले में तथा बारहवा गाँव नवल मेरठ जिले में हैं। मेरठ में शाहजहाँपुर के पास सदुल्लाह्पुर गाँव में भी हूण गुर्जरों के परिवार रहते हैं।
आगरा जिले में भी हूण गुर्जरों के गाँव है
राजस्थान में हूण गुर्जर मुख्य रूप से अलवर, भरतपुर, दौसा, अजमेर, सवाई माधोपुर, टोंक, बूंदी, कोटा, चित्तोडगढ और भीलवाड़ा जिले में पाए जाते हैं।  पूर्व मध्य काल में कोटा, बूंदी आदि जिलो का हाड़ोती क्षेत्र हूण प्रदेश कहलाता था। 
अलवर जिले में हूण गुर्जरों के 7 गाँव में हूण गुर्जर निवास करते हैं। अलवर जिले की तहसील लक्ष्मण गढ़ में बांदका हूण गुर्जरों का प्रमुख गाँव हैं। 
भरतपुर जिले में डीग के पास महमदपुर हूण गुर्जरों का गाँव हैं। इसी के पास अधावाली गाँव में भी हूण गुर्जरों के कुछ परिवार निवास करते हैं। भरतपुर जिले के बसावर क्षेत्र में इटामदा और महतोली हूण गुर्जरों के गाँव हैं। 
दौसा जिले में सिकंदरा के पास पीपलकी हूण गुर्जरों का प्रसिद्ध गाँव हैं, जोकि अपनी बहादुरी के लिए जाना जाता हैं। 
अजमेर जिले में नारेली, लवेरा, बासेली, घोड़दा और भेरूखेड़ा हूण गुर्जरों के मुख्य गाँव हैं। टोंक जिले में सरोली, गांवडी, कल्याणपुर, बसनपुरा, चान्दली माता और रंगविलास ग्रामो में हूण गुर्जरों का निवास हैं। गांवडी गाँव में हूण गुर्जरों का पूज्य एक सती मंदिर भी हैं। कहते हैं कि गांवडी में पहले तंवर गुर्जर रहते थे
इन्होने अपनी एक बेटी का विवाह भीलवाड़ा जिले के टीकर गाँव के हूण गुर्जर के साथ कर दिया। किसी कारण वश दोनों परिवारों में संघर्ष हो गया। जिसमे तंवर परिवार के दामाद की मृत्यु हो गई और उसकी पत्नी सती हो गई। बाद में हूण गुर्जर गाँव में आबाद हो गए और उन्होंने अपनी पूर्वजा की याद में सती मंदिर का निर्माण करवाया। हिण्डोली और बूंदी के कुछ हूण परिवार गांवडी से ही प्रव्रजन कर वहां बसे हैं।
कोटा-बूंदी का क्षेत्र पूर्व मध्य काल में हूण प्रदेश के नाम से जाना जाता था। बूंदी इलाके  में रामेश्वर महादेव, भीमलत और झर महादेव हूणों के बनवाये प्रसिद्ध शिव मंदिर हैं। बिजोलिया, चित्तोरगढ़ के समीप स्थित ‘मैनाल’ कभी हूण राजा अन्गत्सी की राजधानी थी, जहा हूणों ने तिलस्वा महादेव का मंदिर बनवाया था। यह मंदिर आज भी पर्यटकों और श्रद्धालुओं को अपनी ओर आकर्षित करता हैं। कर्नल टाड़ के अनुसार बडोली, कोटा में स्थित सुप्रसिद्ध शिव मंदिर हूणराज ने बनवाया था। आज भी इस इलाके में हूणों गोत्र के गुर्जरों  के अनेक गांव हैं। बूंदी शहर के बालचंद पाड़ा मोहल्ले में भी हूण गुर्जरों की पुरानी आबादी हैं। बूंदी जिले में राणीपुरा, नरसिंहपुरा, रामपुरा, झरबालापुरा, सुसाडिया, नीम का खेडा, झाल आदि हूण गुर्जरों के प्रसिद्ध गाँव हैं। हिण्डोली में नेहडी, सहसपुरिया, टरडक्या, टहला, सलावलिया और खंडिरिया हूण गुर्जरों के गाँव हैं। सती माँ का एक मंदिर ग्राम मांगटला, जिला भीलवाडा में हैं जोकि खंडिरिया, झाल, बूंदी शहर के बालचंद पाड़ा तथा नेहडी के कुछ हूण परिवार की कुल देवी हैं। नेहडी के अधिकांश हूण परिवारो की कुल देवी, सती माँ का मंदिर बूंदी जिले के खेरखटा ग्राम में हैं। कोटा जिले में ‘रोजड़ी’, राजपुरा और पीताम्बपुरा हूण गुर्जरों के मुख्य गाँव हैं।
चित्तोडगढ जिले की बेगू तहसील में ‘पारसोली’ हूण गुर्जरों का प्रमुख गाँव हैं। भीलवाड़ा जिले की जहाजपुर तहसील में टिटोडा. बरोदा,  मोतीपुरा मोहनपुरा और गांगीथला तथा शाहपुरा तहसील में ‘बच्छ खेड़ा’ हूण गुर्जरों के गाँव हैं।भीलवाड़ा की केकड़ी तहसील में गणेशपुरा गाँव में हूण गुर्जर निवास करते हैं।
छठी शताब्दी के पूर्वार्ध में मध्य प्रदेश के ग्वालियर क्षेत्र में हूणों का आधिपत्य था। हूण सम्राट मिहिरकुल के शासन काल के पंद्रहवे वर्ष का एक अभिलेखग्वालियर के पास से एक सूर्य मंदिर से प्राप्त हुआ हैं। ग्वालियर जिले की डबरा तहसील में भारस हूण गुर्जरों का प्रमुख गाँव हैं। आज भी चंबल संभाग ग्वालियर तथा इसके समीपवर्ती जिलो के गुर्जर बाहुल्य अनेक गाँवो में हूण गुर्जरों की बिखरी आबादी हैं। ग्वालियर की डबरा तहसील में भारस हूण गुर्जरों का मुख्य गाँव हैं। भरास के पास ही चपराना गुर्जरों का बडेरा गाँव हैं। दोनों गोंवो के लोग पग-पलटा भाई माने जाते हैं तथा आपस में शादी नहीं करते। मध्य प्रदेश के शिवपुरी जिले में नरवर के पास डोंगरी, और टिकटोली हूण गुर्जरों का प्रसिद्ध गाँव हैं। डोंगरी नल-दमयंती के पौराणिक आख्यान के पात्र मनसुख गुर्जर का गाँव माना जाता हैं। मनसुख हूण गोत्र का गुर्जर था तथा राजा नल का दोस्त था। मनसुख गुर्जर ने संकट के समय राजा नल का साथ निभाया था। आम समाज आज भी मनसुख गुर्जर को एक आदर्श दोस्त के रूप में देखता हैं। डोंगरी में एक किले के भग्नावेश भी हैं जोकि मनसुख गुर्जर का किला माना जाता हैं। भारत के प्रथम हूण सम्राट तोरमाण का अभिलेख मध्य प्रदेश के सागर जिले स्थित एरण स्थान से प्राप्त हुआ हैं। मध्य प्रदेश में हूण गुर्जर भोपाल तक पाए जाते हैं। महाराष्ट्र के दोड़े गुर्जरों में हूण गोत्र हैं। खानदेश गजेटियर के अनुसार दोड़े गुर्जरों के 41 कुल हैं। इनमे से एक अखिलगढ़ के हूण हैं।

सियालकोट हूणो की प्राचीन राजधानी

हुण शासक तोरमाण ने उत्तर पश्चिमी हिंदुस्तान पर अपना शासन स्थापित किया, और उनके बेटे मिहिरकुला (502-542 ईस्वी) द्वारा छठी शताब्दी की शुरुआत में सफल हुए थे।  भारत भ्रमण पर आए हींग तुंग के सी-यूयू के अनुसार सातवीं शताब्दी में मिहिरकुल हुण ने ग्वालियर से पूरे हिंदुस्तान पर शासन किया ।मिहिरकुल हूण मालवा के शासक यशोधर्मन से पराजित हुए थे
सोहलवीं शताब्दी में भी एक गुर्जर गढ़ था, 'बाबर नामा, बाबर रिकॉर्ड: 
अगर कोई हिंदुस्तान में जाता है, तो जाट और गुर्जर हमेशा पहाड़ी से अनगिनत भीड़ में नीचे गिरते हैं। ये बदकिस्मत लोग बेहूदा ज़ालिम हैं। पहले, उनके कर्मों ने हमारी चिंता नहीं की क्योंकि क्षेत्र एक दुश्मन था। लेकिन उन्होंने वही बेहूदा काम किया जिसके बाद हमने उस पर कब्जा कर लिया। जब हम सियालकोट पहुँचे, तो उन लोगों पर झपट्टा मारा, जो शहर से हमारे कैंप की तरफ आ रहे थे। मेरे पास बुद्धिहीन ब्रिगेड थी, और उनमें से कुछ को टुकड़ों में काटने का आदेश दिया